laion/Wikipedia-Exotic huggingface dataset:
তেহরি বাঁধ

তেহরি বাঁধ ভারতের সর্বোচ্চ বাঁধ এবং বিশ্বের সর্বোচ্চ বাঁধগুলির মধ্যে একটি। এটি ভারতের উত্তরাখণ্ড রাজ্যের তেহরির কাছে ভাগীরথী নদীর উপর নির্মিত বহুমুখী পাথর এবং মাটি ভরাট কৃত্রিম বাঁধ। এটি টিএইচডিসি ইন্ডিয়া লিমিটেডের এবং তেহরি হাইড্রোইলেক্ট্রিক কমপ্লেক্সয়ের প্রাথমিক বাঁধ। বাঁধের প্রথম পর্যায়ের কাজ ২০০৬ সালে সম্পন্ন হয়েছিল। বাঁধের জলাধারের জল দ্বারা সেচ, পৌর এলাকার জল সরবরাহ এবং ১০০০ মেগাওয়াট (১,৩০০,০০০ এইচপি) জলবিদ্যুতের উৎপাদন করা হয়। এছাড়া বাঁধ প্রকল্পের অংশ হিসাব ১,০০০ মেগাওয়াট ভ্যেরিয়েবল-স্পিড পাম্পড-স্টোরেজ প্রকল্প বর্তমানে মে ২০১৮ সালে প্রত্যাশিত উদ্ভোদনের জন্য নির্মাণাধীন। তেহরি বাঁধ প্রকল্পের জন্য একটি প্রাথমিক সমীক্ষা ১৯৬১ সালে সম্পূর্ণ হয় এবং ১৯৭২ সালে ৬০০ মেগাওয়াট ক্ষমতাসম্পন্ন বিদ্যুৎ নির্মাণের জন্য নকশা সম্পূর্ণ করা হয়। কার্যনির্বাহীতার পর ১৯৭৮ সালে নির্মাণ শুরু হয় কিন্তু আর্থিক, পরিবেশগত ও সামাজিক প্রভাবের কারণে নির্মাণ কার্য বিলম্বিত হয়। ১৯৮৬ সালে, ইউএসএসআর কর্তৃক প্রযুক্তিগত ও আর্থিক সহায়তা প্রদান করা হয়েছিল কিন্তু রাজনৈতিক অস্থিরতার কারণে নির্মাণ কার্য ব্যাহত হয় পরবর্তী বছরগুলিতে। ভারত সরকার প্রকল্পের নিয়ন্ত্রণ নিতে বাধ্য হয়েছিল এবং প্রথমে বাঁধটি উত্তরপ্রদেশের সেচ বিভাগের নির্দেশে স্থাপিত হয়েছিল। যাইহোক, ১৯৯৮ সালে তেহরি হাইড্র ডেভলপমেন্ট কর্পোরেশন গঠন করা হয় বাঁধটি পরিচালনা করতে এবং বাঁধ প্রকল্পের জন্য অর্থায়নের ৭৫% কেন্দ্রীয় সরকার ও ২৫% রাজ্য সরকার, কর্তৃক প্রদান করা হয়। উত্তরপ্রদেশ সরকার প্রকল্পের সেচ অংশের জন্য অর্থায়ন করে। ১৯৯০ সালে, এই প্রকল্পের পুনর্বিবেচনা করা হয় এবং নকশাটিকে তার বর্তমান বহুমুখী-কার্যে পরিবর্তিত হয়। তেহরি বাঁধ নির্মাণ ২০০৬ সালে সম্পূর্ণ হয় এবং প্রকল্পের দ্বিতীয় অংশ, কোটেশ্বর বাঁধ নির্মাণ ২০১২ সালে সম্পন্ন হয়। বাঁধটি একটি ২৬০.৫ মি (৮৫৫ ফুট) উচু শিলা এবং আর্থ-ফিল এমব্যাঙ্কমেন্ট বাঁধ। বাঁধের দৈর্ঘ্য ৫৭৫ মিটার (১,৮৮৬ ফুট), চূড়ায় প্রসস্ততা ২০ মিটার (৬৬ ফুট) এবং ভূমিতে প্রসস্ততা ১,১২৮ মিটার (৩,৭০১ ফুট)। বাঁধটি ৫০ বর্গ কিলোমিটারের (২২ বর্গ মাইল) একটি পৃষ্ঠতল সহ ৪.০ ঘন কিলোমিটার (৩,২০০,০০০ একরফট) একটি জলাধার তৈরি করে। তেহরি বাঁধের বিদ্যুত কেন্দ্রের বিদ্যুৎ উৎপাদন ক্ষমতা ১০০০ মেগাওয়াট। এছাড় রয়েছে ১০০০ মেগাওয়াটের পাম্প স্টোরেজ হাইড্রোয়েক্ট্রিসিটি বিদ্যুৎ উৎপাদন কেন্দ্র। পাম্প-স্টোরেজ প্ল্যান্টের জন্য নিম্ন জলাশয় কটেশ্বর বাঁধ দ্বারা জলকে প্রবাহিত করা হয়। "Variable Speed Pumped Hydroelectric Storage"। ১৭ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৭।  "Projects:Current Status"। Tehri Hydro Development Corporation। ৬ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৫।  Tehri Dam: An Engineering Marvel by: Basistha Raj Adhikari
বঙ্গীয় মুসলমান সাহিত্য সমিতি

বঙ্গীয় মুসলিম সাহিত্য সমিতি ১৯১১ সালে কলকতায় অবস্থানরত মুসলমান ছাত্রদের গঠিত একটি সাহিত্য সংগঠন। এর প্রতিষ্ঠাতাদের অন্যতম ছিলেন ড. মুহম্মদ শহীদুল্লাহ, মুহম্মদ মোজাম্মেল হক, কাজী ইমদাদুল হক, মাওলানা আকরাম খাঁ, মৌলভী আবদুল করিম, কমরেড মুজফ্‌ফর আহমদ সহ আরো অনেকে। এই সমিতির পত্রিকা ছিল বঙ্গীয় মুসলিম সাহিত্য পত্রিকা। এই সমিতির অফিস ছিল কলকাতার ৩২ নং কলেজ স্ট্রিটে। কলকাতায় প্রতিষ্ঠিত বঙ্গীয় মুসলিম সাহিত্য সমিতির প্রথম সম্পাদক ডক্টর মুহম্মদ শহীদুল্লাহ এ সমিতি গঠনের পটভূমি সম্পর্কে তিনি বলেন: ইংরেজি ১৯১০ সালে আমি বি.এ. পাস করি। ঐ সময় কলকাতায় কয়েকটি উৎসাহী যুবকের সঙ্গে আমার যোগাযোগ স্থাপিত হয়। তাঁদের মধ্যে ছিলেন মোহাম্মদ মোজাম্মেল হক, মোহাম্মদ এয়াকুব আলী চৌধুরী, মৌলভী আহমদ আলী, মঈনুদ্দীন হুসায়ন প্রভৃতি। সকলের মধ্যে জ্বলন্ত উৎসাহী ছিলেন মৌলভী মোহাম্মদ মোজাম্মেল হক। আমরা কয়েকজন বঙ্গীয় সাহিত্য পরিষদের সভ্য ছিলাম। সেখানে হিন্দু-মুসলমান কোন ভেদ না থাকলেও আমাদের সাহিত্যিক দারিদ্র্যের দরুন আমরা বড় লোকের ঘরে গরীব আত্মীয়ের মতন মন-মরা হয়ে তার সভায় যোগদান করতাম। আমাদের মনে হলো বঙ্গীয় সাহিত্য পরিষদের সঙ্গে সম্বন্ধ বিচ্ছেদ না করেও আমাদের একটি নিজস্ব সাহিত্য-সমিতি থাকা উচিত। — বঙ্গীয় মুসলমান সাহিত্য-পত্রিকা, মাহে নও, ১০ম বর্ষ, ৭ম সংখ্যা, কার্তিক ১৩৬৫, পৃ. ৩৩ বাঙালি মুসলমানের নিজস্ব সাহিত্য প্রতিষ্ঠান গঠনের উদ্দেশ্যেই ‘জাতীয় মঙ্গলে'র কবি ভোলার মোজাম্মেল হকের আহবানে ১৯১১ সনের ৪ মে কলকাতার ৯নং অ্যান্টনী বাগানে এই সমিতি গঠনের প্রস্তাব গৃহীত হয়। করিম বক্স ব্রাদ্রার দপ্তরীখানার মালিক মৌলভী আব্দুর রহমানের বাসভবনে ছিল সেই অ্যান্টনী বাগান। তৎকালীন স্কুলসমূহের পরিদর্শক মৌলভী আবদুল করিম বি.এ.-এর সভাপতিত্বে এক সভা অনুষ্ঠিত হয়। এতে আরো উপস্থিত ছিলেন মাওলানা মোহাম্মদ আকরম খাঁ, মাওলানা মনিরুজ্জামান ইসলামাবাদী, সাপ্তাহিক ‘দি মুসলমান'-এর সম্পাদক মৌলভী মুজিবুর রহমান, শেখ আব্দুর রহিম, মুনশী মোহাম্মদ রেয়াজউদ্দীন আহমদ, শান্তিপুরের কবি মোজাম্মেল হক, ‘কোহিনূর' সম্পাদক মোহাম্মদ রওশন আলী চৌধুরী প্রমুখ তৎকালীন বিশিষ্ট সাহিত্যিক-সাংবাদিকবৃন্দ। সভায় সর্বসম্মতিক্রমে ‘বঙ্গীয় মুসলমান সাহিত্য সমিতি' গঠিত হয় এবং মৌলভী আবদুল করিম ও মৌলভী মুহম্মদ শহীদুল্লাহকে নবগঠিত সমিতির যথাক্রমে প্রথম সভাপতি ও সম্পাদক নির্বাচন করা হয়। ১৮৯৯ সালে প্রতিষ্ঠিত বঙ্গীয় সাহিত্য বিষয়িনী মুসলমান সমিতি তখন এতে একীভূত হয়। প্রতিষ্ঠালগ্নেই সমিতি গঠনের লক্ষ্য-উদ্দেশ্য ঘোষণা করা হয়। সমিতির প্রধান উদ্দেশ্য ছিল: ১. বঙ্গীয় মুসলমান সমাজে বঙ্গ সাহিত্যের আলোচনা ও তাহার পরিপুষ্টি সাধন। ২. আরবী, ফারসী, উর্দু প্রভৃতি ভাষা হইতে ধর্মশাস্ত্র ও ইতিহাসাদির অনুবাদ প্রচার। ৩. প্রাচীন মুসলমান বঙ্গ সাহিত্যের সংগ্রহ ও সংরক্ষণ। ৪. বঙ্গদেশের বিভিন্ন স্থানের পীর, সাধুপুরুষ ও অন্যান্য মহাজনের জীবনী সংগ্রহ ও প্রকাশ। ৫. বঙ্গীয় মুসলমান সমাজের প্রাচীন বংশাবলীর ও প্রাচীন কীর্তিকলাপের ইতিবৃত্ত ও জাতীয় ইতিহাসের অন্যান্য উপকরণ সংগ্রহ। ৬. বঙ্গীয় মুসলমান সমাজে সাময়িকপত্রের প্রচার। ৭. সদ্গ্রন্থের প্রচারকল্পে সাহিত্যসেবীদিগকে উৎসাহ প্রদান। ৮. সাহিত্যক্ষেত্রে হিন্দু-মুসলমানের মধ্যে সম্প্রীতি স্থাপন। ৯. সমিতির সংশ্লিষ্ট একটি পুস্তকাগার স্থাপন ও পাঠাগার সংরক্ষণ। কলিকাতায় বঙ্গীয় মুসলমান সাহিত্য সমিতি স্থাপনের গোড়ার কথা, মোজাম্মেল হক, নজরুল একাডেমী পত্রিকা, ৩য় বর্ষ- ১ম সংখ্যা, গ্রীষ্ম-বর্ষা-শরৎ, ১৩৮০ পৃ. ৯৮-১০১ "বঙ্গীয় সাহিত্য বিষয়িনী মুসলমান সমিতি"।  ‘সাহিত্য-সমিতির ইতিহাস',মুহম্মদ হাবীবুল্লাহ্ (বাহার), মাসিক মোহাম্মদী', ১৪শ বর্ষ-৭ম সংখ্যা, বৈশাখ, ১৩৪৮, পৃ. ৪৫৩
টু দ্য লাইটহাউজ

টু দ্য লাইটহাউজ (ইংরেজি: To the Lighthouse) ইংরেজ ঔপন্যাসিক রচিত ১৯২৭ সালে প্রকাশিত একটি উপন্যাস। উপন্যাসটিতে র‍্যামজি পরিবার ও ১৯১০ থেকে ১৯২০ পর্যন্ত স্কটল্যান্ডের আইল অফ স্কাই-তে এই পরিবারের ভ্রমণগুলির কাহিনী বর্ণিত হয়েছে। মার্সেল প্রুস্ত ও জেমস জয়েসের মত আধুনিকতাবাদী ধারায় অনুসরণে ও ধারাবাহিকতায় রচিত এই উপন্যাসটিতে কাহিনীর তুলনায় দার্শনিক অন্তর্দৃষ্টির প্রাধান্য বেশি। উপন্যাসটিতে চরিত্রগুলির মধ্যে আলাপচারিতা ও "অ্যাকশনের" পরিমাণ খুবই কম; উপন্যাসের প্রায় পুরোটাই চিন্তা ও পর্যবেক্ষণের আদলে লেখা হয়েছে। ১৯৯৮ সালে মডার্ন লাইব্রেরি তাদের ২০শ শতকের সেরা ১০০টি ইংরেজি উপন্যাসের তালিকায় টু দ্য লাইটহাউজ-কে ১৫তম স্থান প্রদান করে। ২০০৫ সালে মার্কিন সাময়িকী টাইম ১৯২৩ থেকে রচিত সেরা ইংরেজি উপন্যাসগুলির একটি হিসেবে এটিকে নির্বাচন করে। "100 Best Novels"। Random House। ১৯৯৯। সংগ্রহের তারিখ ১১ জানুয়ারি ২০১০।  This ranking was by the Modern Library Editorial Board ওয়েব্যাক মেশিনে আর্কাইভকৃত ২ সেপ্টেম্বর ২০১০ তারিখে of authors. "All Time 100 Novels"। Time। ১৬ অক্টোবর ২০০৫। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২৫ মে ২০১০।
বঙ্গীয় মুসলমান সাহিত্য পত্রিকা

বঙ্গীয় মুসলমান সাহিত্য পত্রিকা ব্রিটিশ ভারতে প্রকাশিত একটি ত্রৈমাসিক পত্রিকা ছিল। মুসলিম সমাজের উন্নয়নের লক্ষ্য নিয়ে বঙ্গীয় মুসলমান সাহিত্য সমিতির মুখপত্র হিসেবে এই পত্রিকা প্রকাশিত হয়। চিন্তা ও গবেষণামূলক প্রবন্ধ এতে প্রকাশিত হত। ১৯১৮ সালের ২৪ ফেব্রুয়ারি বঙ্গীয় মুসলমান সাহিত্য সমিতির কার্যকরী সভায় পত্রিকা প্রকাশের সিদ্ধান্ত হয়। এই উদ্দেশ্যে একটি কমিটি গঠিত হয়েছিল। এর সদস্য ছিলেন কাজী ইমদাদুল হক (সভাপতি), মুহম্মদ শহীদুল্লাহ (সম্পাদক), মোহাম্মদ মোজাম্মেল হক (সম্পাদক), মোহাম্মদ রেয়াজউদ্দীন আহমদ, মঈনউদ্দীন হোসায়েন ও কমরেড মুজাফফর আহমদ। সেই বছরের এপ্রিলে বঙ্গীয় মুসলমান সাহিত্য পত্রিকা প্রথম প্রকাশিত হয়। কলকাতার ৪৭/২ মির্জা‌পুর স্ট্রিট থেকে পত্রিকা প্রকাশিত হত। মুহম্মদ শহীদুল্লাহ ও মোহাম্মদ মোজাম্মেল হক এই পত্রিকার সম্পাদক হিসেবে কাজ করেছেন। ১৯২১ সালের জুনে মুহম্মদ শহীদুল্লাহ ঢাকা বিশ্ববিদ্যালয়ে যোগ দেন। এরপর থেকে মোহাম্মদ মোজাম্মেল হক এককভাবে সম্পাদনা করেছেন। ১৯২৩ সালের অক্টোবর পর্যন্ত এই পত্রিকা প্রকাশিত হয়। পত্রিকার প্রতি সংখ্যা ছয় আনা মূল্যে বিক্রি হত। এতে মোট ৮০ পৃষ্টা থাকত এবং মুদ্রণসংখ্যা ছিল ১০০০। বাংলার মুসলিমদের উন্নয়নের লক্ষ্যে বঙ্গীয় মুসলমান সাহিত্য পত্রিকা প্রকাশিত হয়েছিল। এতে লেখালেখি করা কবি-সাহিত্যিকদের মধ্যে রয়েছেন কাজী নজরুল ইসলাম, মুহম্মদ শহীদুল্লাহ, এয়াকুব আলী চৌধুরী, সৈয়দ এমদাদ আলী, ডাক্তার লুৎফর রহমান, মোহাম্মদ আকরম খাঁ, শেখ ফজলল করিম, গোলাম মোস্তফা, কাজী আবদুল ওদুদ, আবদুল করিম সাহিত্যবিশারদ, মোহাম্মদ ওয়াজেদ আলী, মোহাম্মদ বরকতুল্লাহ, আবুল কালাম শামসুদ্দীন, কালিদাস রায়, কাজী ইমদাদুল হক, আবুল হুসেন, কুমুদরঞ্জন মল্লিক, শৈলজানন্দ মুখোপাধ্যায় প্রমুখ। http://bn.banglapedia.org/index.php?title=বঙ্গীয়_মুসলমান_সাহিত্য_পত্রিকা
শ্রীমঙ্গল চা নিলাম কেন্দ্র

শ্রীমঙ্গল চা নিলাম কেন্দ্র হচ্ছে বাংলাদেশের দ্বিতীয় চা নিলাম কেন্দ্র, যা সিলেটের মৌলভীবাজার জেলার শ্রীমঙ্গল উপজেলায় অবস্থিত। ২০১৭ সালের ৮ই ডিসেম্বর অর্থমন্ত্রী আবুল মাল আবদুল মুহিত নিলাম কেন্দ্রটির উদ্বোধন করেন। এবং দেশের তৃতীয় চা নিলাম কেন্দ্র হলো পঞ্চগড়ে। যা ২ সেপটেম্বর ২০২৩ সালে বানিজ্য মন্ত্রী জনাব টিপু মুন্সি উদ্ধোধন করেন। সিলেটে মালনীছড়া চা বাগান প্রতিষ্ঠার মাধ্যমে ১৮৪৯ সালে ব্রিটিশ হার্ডসন এই উপমহাদেশে প্রথম চা বাগান প্রতিষ্ঠা করেন। বাংলাদেশের ছোট-বড় মিলিয়ে ১৬৪টি চা বাগানের মধ্যে শুধু বৃহত্তর সিলেটেই রয়েছে ১৩৫টি চা-বাগান। যার মধ্যে ৯২টি বাগান শুধু মৌলভীবাজার এবং শ্রীমঙ্গলে অবস্থিত। তাছাড়া, সিলেট জেলায় ২০টি এবং হবিগঞ্জ জেলায় ২২টি চা বাগান রয়েছে। কিন্তু বৃহত্তর সিলেটের বাগানগুলোয় উৎপাদিত চা নিলামের জন্য নিয়ে যেতে হত চট্টগ্রামের নিলাম কেন্দ্রে। ফলে অনেক আগে থেকেই এখানে চা নিলাম কেন্দ্র চালুর দাবি করা হচ্ছিল। এরই পরিপ্রেক্ষিতে ২০১২ সালে প্রধানমন্ত্রী শেখ হাসিনা জানান যে চায়ের রাজধানী শ্রীমঙ্গলে নির্মাণ করা হবে দ্বিতীয় চা নিলাম কেন্দ্র। সিলেট বিভাগের চারটির জেলার মধ্যে (মৌলভীবাজার, হবিগঞ্জ এবং সিলেট) তিনটিই চা উৎপাদনকারী জেলা। ২০১৬ সালের বার্ষিক চা উৎপাদন সূচক মোতাবেক, ৭০,০০০ ম্যাট্রিক টন মোট চা উৎপাদনের মধ্যে শুধু বৃহত্তর সিলেটেই উৎপাদিত হয় ৬০,০০০ ম্যাট্রিক টন চা। সিলেটে উৎপাদিত এই চায়ের ৭৫ শতাংশ জন্মেছিল শুধু মৌলভীবাজারের বাগানগুলোতে। চা প্রক্রিয়াজাতকরণ বাংলাদেশে চা উৎপাদন সিলেটের অর্থনীতি "শ্রীমঙ্গলে চালু হল দ্বিতীয় চা নিলাম কেন্দ্র"। দৈনিক যুগান্তর। ২০১৭-১২-১০। সংগ্রহের তারিখ ২০১৮-০৪-২১। [স্থায়ীভাবে অকার্যকর সংযোগ] "শ্রীমঙ্গলে দেশের দ্বিতীয় চা নিলাম কেন্দ্রের উদ্বোধন"। বাংলা ট্রিবিউন। ২০১৭-১২-০৮। ২০১৮-০৪-১৭ তারিখে মূল থেকে আর্কাইভ করা। সংগ্রহের তারিখ ২০১৮-০৪-২১।  "সিলেটের চা শিল্পে নতুন সম্ভাবনা"। বাংলাদেশ প্রতিদিন। ২০১৭-১০-১৩। সংগ্রহের তারিখ ২০১৮-০৪-২১।  "৭০ বছর পর দেশের দ্বিতীয় বৃহত্তম চা নিলাম কেন্দ্র উদ্বোধন"। somoy tv। ২০১৭-১২-০৮। সংগ্রহের তারিখ ২০১৮-০৪-২১।  "শ্রীমঙ্গলে দেশের দ্বিতীয় চা নিলাম কেন্দ্রের উদ্বোধন"। দৈনিক ইত্তেফাক। ২০১৭-১২-০৮। সংগ্রহের তারিখ ২০১৮-০৪-২১। [স্থায়ীভাবে অকার্যকর সংযোগ] "Bangladesh Tea Board"। Teaboard.gov.bd। সংগ্রহের তারিখ ২০১৮-০৪-২১।  "Sreemangal gets 2nd tea auction centre in country"। The Dailystar। ২০১৭-১২-০৯। সংগ্রহের তারিখ ২০১৮-০৪-২১।
মারিও গোমেজ

মারিও গোমেজ গার্সিয়া (জার্মান উচ্চারণ: [ˈmaːʁi̯oː ˈɡɔmɛs]) হলে জার্মানির একজন পেশাদার ফুটবলার, যিনি ভিএফবি স্টুটগার্ট এবং জার্মানি জাতীয় দলে একজন স্ট্রাইকার হিসেবে খেলেন। গোমেজ ভিএফবি স্টুটগার্টের হয়ে ২০০৩ সালে তার পেশাদার ক্যারিয়ার শুরু করেন, এবং ২০০৬–০৭ মৌসুমে চ্যাম্পিয়ন হন। মাত্র ২১ বছর বয়সী গোমেজ, উক্ত বছর ১৪টি গোল এবং ৭টি সহায়তা করেন। এর ফলস্বরূপ, তিনি বছরের সেরা জার্মান ফুটবলারের পুরস্কার জয়লাভ করেন। ২০০৯ সালে, তিনি প্রায় ৩০–৩৫ মিলিয়ন ইউরোর বিনিময়ে বুন্দেসলিগার অন্যতম সফল দল বায়ার্ন মিউনিখের সাথে চুক্তিবদ্ধ হন, যেটি তখনকার সময়ে একটি লিগ রেকর্ড ছিল। বায়ার্ন মিউনিখের সাথে, গোমেজ ২০১১ সালের সর্বোচ্চ গোলদাতা হন, এবং তার দলকে ৭টি সম্মাননা জয় করতে সহায়তা করেছেন, যার মধ্যে ২০১৩ সালে উয়েফা চ্যাম্পিয়ন্স লিগ অন্যতম। পরবর্তীতে ২০১৩ সালে, তিনি সিরি এ-এর ক্লাব ফিয়োরেন্তিনায় ২০ মিলিয়ন ইউরোর বিনিময়ে যোগদান করেন। তিনি থাকাকালীন অধিকাংশ সময়েই তিনি ইনজুরি ছিলেন। অতঃপর ২০১৫ সালে, তাকে তুর্কি ক্লাব বেশিকতাসে এক মৌসুমের জন্য ধারে প্রেরণ করা হয়। সেখানে তিনি লিগের সর্বোচ্চ গোলদাতা চগিলেন এবং একই সাথে তার দলকে সুপার লিগ জয়লাভ করতে সহায়তা করেছিলেন। বেশিকতাসে এক মৌসুম থাকার পর, ২০১৬ সালে তিনি উলফসবার্গের সাথে চুক্তিবদ্ধ হবার মাধ্যমে পুনরায় বুন্দেসলিগায় ফিরে আসেন। তিনি তার প্রথম মৌসুমেই তার দলকে নিম্নতর বিভাগে স্থানান্তরিত হওয়া থেকে বাঁচিয়ে দেন। পরবর্তীতে তিনি ২০১৮ সালে জানুয়ারি মাসে, তার পুরাতন ক্লাব ভিএফবি স্টুটগার্টে ফিরে আসেন। গোমেজ ২০১৭ সালের ফেব্রুয়ারি মাসে, জার্মানি জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি উয়েফা ইউরোপীয় চ্যাম্পিয়নশিপ এবং ২০১০ ফিফা বিশ্বকাপের মতো আসরের জার্মানির প্রতিনিধিত্ব করেছেন। তিনি ২০১২ উয়েফা ইউরোয় সর্বোচ্চ গোলদাতা ছিলেন। ভিএফবি স্টুটগার্ট বুন্দেসলিগা: ২০০৬–০৭ বায়ার্ন মিউনিখ বুন্দেসলিগা: ২০০৯–১০, ২০১২–১৩ ডিএফবি-পোকাল: ২০০৯–১০, ২০১২–১৩ ডিএফএল-সুপারকাপ: ২০১০, ২০১২ উয়েফা চ্যাম্পিয়ন্স লিগ: ২০১২–১৩ বেশিকতাস সুপার লিগ: ২০১৫–১৬ জার্মানি ফিফা বিশ্বকাপ: তৃতীয় স্থান ২০১০ উয়েফা ইউরোপীয় চ্যাম্পিয়নশিপ: রানার-আপ ২০০৮ "FIFA World Cup South Africa 2010: List of Players" (পিডিএফ)। FIFA। ১২ জুন ২০১০। পৃষ্ঠা 11। ১১ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ৮ ডিসেম্বর ২০১৩।  "M. Gómez"। Soccerway। সংগ্রহের তারিখ ১৮ ডিসেম্বর ২০১৫।  "Spor Toto Super League 2015–2016 Season Concluded"। Turkish Football Federation। সংগ্রহের তারিখ ১৯ মে ২০১৬।  উইকিমিডিয়া কমন্সে মারিও গোমেজ সংক্রান্ত মিডিয়া রয়েছে। দাপ্তরিক ওয়েবসাইট (জার্মান) ফুসবালডাটেন.ডিইতে Mario Gómez (জার্মান) টেমপ্লেট:ভিএফবি স্টুটগার্ট দল প্রবেশদ্বার:  ফুটবল
বিন্দুবাসিনী সরকারি বালিকা উচ্চ বিদ্যালয়

বিন্দুবাসিনী সরকারি বালিকা উচ্চ বিদ্যালয় বাংলাদেশের টাঙ্গাইল জেলায় অবস্থিত একটি সরকারি মাধ্যমিক বিদ্যালয়। বিদ্যালয়টি টাঙ্গাইল সদরে ১৮৮২ খ্রিষ্টাব্দে প্রতিষ্ঠিত হয়। এই বিদ্যালয়ের প্রতিষ্ঠাত্রী এক মহীয়সী নারী। এতদঞ্চলের নারী সমাজকে শিক্ষার আলোয় আলোকিত করে পৃথিবীকে জানতে, নিজের মেধা, সত্ত্বা, চিন্তা-চেতনা সুশিক্ষায় আলোয় আলোকিত করে সমাজে, দেশে, বিশ্ব দরবারে এগিয়ে যাওয়ার পথকে সহজ করে দেবার লক্ষে পরম মমতায় শিক্ষার প্রতি পরম শ্রদ্ধায় সাহায্যের হাত বাড়িয়ে তিনি গড়ে তুলেছিলেন এই শিক্ষাপ্রতিষ্ঠানটি।এই মহীয়সী নারী সন্তোষের (টাঙ্গাইলের) পাঁচ আনির জমিদার শ্রী দ্বারকানাথ রায় চৌধুরীর স্ত্রী এবং সুসাহিত্যিক শ্রী প্রমথ নাথ রায় চৌধুরী ও স্যার মন্মথনাথ রায় চৌধুরীর মাতা রানী বিন্দুবাসিনী চৌধুরাণী। বিদ্যালয়ের জন্য এই বিদ্যুতসাহী রমনী ০.৮২ একর জমি সহ একটি একতলা ভবন দান করেছিলেন। বর্তমানে এখানে ১.২৯ একর জমির উপর সরকারি সহায়তায় দুইটি তিনতলা ভবন ও একটি দুই তলা ভবন নির্মিত হয়েছে। প্রতিষ্ঠালগ্নে এটি ছিল একটি প্রাথমিক বিদ্যালয়, পর্যায়ক্রমে ১৯২২ সালে মাধ্যমিক স্তরে এবং ১৯৩৪ সালে কলকাতা বিশ্ববিদ্যালয় কর্তৃক বালিকা উচ্চ বিদ্যালয় হিসাবে স্বীকৃত লাভ করে। এই ঐতিহ্যবাহী বিদ্যালয়টিকে ১৯৬৮ সালে ১৫ই নভেম্বর জতীয়করণ করা হয়। টাঙ্গাইল জেলা সদরের পুরাতন বাসস্টপ থেকে আধা কিলোমিটার দূরত্বে টাঙ্গাইল কালিবাড়ির বিপরীত দিকে আকুর টাকুর পাড়ায় বিন্দুবাসিনী সরকারি বালিকা উচ্চ বিদ্যালয়টি অবস্থিত। বর্তমানে বিদ্যালয়টিতে দুই শিফটে প্রায় ২০০০ ছাত্রী অধ্যায়নরত এবং বিদ্যালয়ে শিক্ষকের সংখ্যা ৫৫ জন। এখানে বিজ্ঞান, মানবিক ও ব্যবসায় শিক্ষা এই তিন শাখা বর্তমানে চালু রয়েছে। টিফিনের জন্য আছে সুব্যবস্থা। বিদ্যালয়ে দুইটি আধুনিক বিজ্ঞানাগার, সুসজ্জিত অত্যাধুনিক কম্পিউটার ল্যাব ও একটি সমৃদ্ধ পাঠাগার রয়েছে। বিদ্যালয়ের বর্তমান ভারপ্রাপ্ত প্রধান শিক্ষিকা হিসেবে রয়েছেন নিগার সুলতানা । পড়ালেখার পাশাপাশি ছাত্রীরা বিদ্যালয়ের অভ্যন্তরে এবং বাহিরে নানান প্রতিযোগীতায় অংশগ্রহণ করে অনেক বিজয় এনে দিয়েছে। বাৎসরিক মিলাদ মাহফিল, জাতীয় দিবস যেমন ভাষা শহীদদের স্মরণে মহান একুশে ফেব্রুয়ারি আন্তর্জাতিক মাতৃভাষা দিবস, বিজয় দিবস, স্বাধীনতা দিবস ও অন্যান্য দিবস ও ধর্মীয় অনুষ্ঠানাদি যথাযোগ্য মর্যাদায় ও ভাবগাম্ভীর্যের সাথে পালন করা হয়। এছাড়া ও বিভিন্ন প্রতিযোগিতামূলক অনুষ্ঠান, খেলাধুলা, বিতর্ক সভার আয়োজনসহ জাতীয় পর্যায়ে আয়োজিত বিতর্ক অনুষ্ঠানে বিদ্যালয়ের ছাত্রীরা নিয়মিত অংশ গ্রহণ করে থাকে। গার্ল গাইডসের মেয়েরা বিভিন্ন জাতীয় অনুষ্ঠানে রেলী ও শোভাযাত্রায় নিয়মিত অংশ গ্রহণ করে আসছে। প্রতি বৎসর প্রাইমারী ও জুনিয়র বৃত্তি পরীক্ষায় এই বিদ্যালয়ের ছাত্রীরাই সর্বাধিক টেলেন্টপুল ও সাধারণ বৃত্তি পেয়ে আসছে। এস.এস.সি পরীক্ষার ফলাফল ও সন্তোষজনক। ১৯৯৪ সালে বিজ্ঞানে ১৬তম স্থান লাভ, ১৯৯৫ সালে একই বিভাগে ৫ম, ৮ম ও ১০ম স্থান লাভ বিদ্যালয়ের সুনাম উজ্জ্বলতর করেছে। প্রতি বছর এস.এস.সি পরীক্ষায় বিপুল সংখ্যক ছাত্রী জিপিএ ৫ (গোল্ডেন সহ) পেয়ে উত্তীর্ণ হয়ে বিদ্যালয়ের ঐতিহ্য ও সুনাম কে অক্ষুণ্ণ রাখছে। এরই ফলশ্রুতিতে ১৯৯৭ সালে এই বিদ্যালয়টি জাতীয় পর্যায়ে শ্রেষ্ঠ শিক্ষাপ্রতিষ্ঠান ইসাবে স্বীকৃতি লাভের গৌরভ অর্জন করে । ২০১২ সালে ঢাকা শিক্ষা বোর্ডে জে এস সি পরীক্ষায় ১০ম স্থান ২০১৩ সালে ২০ তম স্থান এবং ২০১৪ সালে ১১ তম স্থান লাভ করে । প্রতিষ্ঠানের ইতিহাস – অফিসিয়াল ওয়েবসাইট[স্থায়ীভাবে অকার্যকর সংযোগ] উইকিমিডিয়া কমন্সে বিন্দুবাসিনী সরকারি বালিকা উচ্চ বিদ্যালয় সংক্রান্ত মিডিয়া রয়েছে।
রুপনগর সরকারি মডেল স্কুল এন্ড কলেজ

রুপনগর সরকারি মডেল স্কুল এন্ড কলেজ, বাংলাদেশের রাজধানী ঢাকার মিরপুরে (রূপনগর) একটি মাধ্যমিক বিদ্যালয় ও কলেজ। এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। এটি একাধারে প্রাথমিক, মাধ্যমিক ও উচ্চ মাধ্যমিক শাখায় শিক্ষাকার্যক্রম পরিচালনা করছে। বর্তমানে প্রতিষ্ঠানটিতে বাংলা মাধ্যমে প্রাথমিক, মাধ্যমিক ও উচ্চ মাধ্যমিক শাখায় প্রায় ৮ হাজার ছাত্র-ছাত্রী অধ্যয়ন করছে। রুপনগর সরকারি মডেল স্কুল এন্ড কলেজ বাংলাদেশের রাজধানী ঢাকার মিরপুরে একটি সরকারী শিক্ষা প্রতিষ্ঠান। এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। ২০০৬ সালে শিক্ষা মন্ত্রণালয়ের আওতায় এই প্রতিষ্ঠানটি প্রতিষ্ঠিত হয়। ২০১৭ পর্যন্ত বেসরকারীভাবে শিক্ষাকার্যক্রম পরিচালনা করে আসছিল। ২০১৭ সালে প্রতিষ্ঠানটি পুরোপুরিভাবে সরকারী প্রতিষ্ঠানে রূপান্তরিত হয়। বর্তমানে প্রতিষ্ঠানটির প্রাথমিক, মাধ্যমিক এবং উচ্চ মাধ্যমিক শাখায় প্রায় ৮ হাজার ছাত্র ছাত্রী অধ্যয়ন করছে। ১৬ এবং ১৮নং রোড, রূপনগর আবাসিক এলাকা, রূপনগর, মিরপুর ২, ঢাকা ১২১৬ বর্তমানে প্রায় ৮ হাজার ছাত্র ছাত্রী অধ্যয়ন করছে। শিক্ষক সংখ্যাঃ প্রায় ৫০জন কর্মকর্তা কর্মচারী সংখ্যা কর্মকর্তা কর্মচারী সংখ্যাঃ প্রায় ২৫ জন। ক্লাসের সময়সূচীঃ শীতকালে সকাল সাড়ে ৮টা থেকে দুপুর ২টা পর্যন্ত। গ্রীষ্মকালে সকাল ৮টা থেকে দুপুর ১টা ১৫মিনিট পর্যন্ত। লাইব্রেরীতে প্রায় ১০ হাজার বইয়ের সমাহার বিদ্যমান। পি.এস.সিঃ সন্তোষজনক জে.এস.সিঃ অত্যধিক সন্তোষজনক এস.এস.সিঃ অত্যধিক সন্তোষজনক এইচ.এস.সিঃ সন্তোষজনক</ref> ১) অনেক বড় খেলার মাঠ। ২) টিচার স্টুডেন্টদের জন্য লিফটের সুবিধা
সুলতান ওমর আলি সাইফুদ্দিন মসজিদ

সুলতান ওমর আলি সাইফুদ্দিন মসজিদ(ইংরেজি:Sultan Omar Ali Saifuddin Mosque) ব্রুনাইয়ের রাজধানী বন্দর সেরি বেগাওয়ানে অবস্থিত একটি রাজকীয় মসজিদ। এটি সমগ্র প্রশান্ত মহাসাগরীয় এশিয়া অঞ্চলের অন্যতম দৃষ্টিনন্দন মসজিদ এবং একটি প্রধান পর্যটক-আকর্ষণস্থল । ব্রুনাইয়ের জনগণ এটিকে তাদের দেশের অন্যতম দর্শনীয় স্থান মনে করেন। ব্রুনাইয়ের ২৮তম সুলতান ওমর আলি সাইফুদ্দিনের নামে মসজিদটির নামকরণ করা হয়েছে। আধুনিক ইসলামী স্থাপত্যের অপূর্ব এই নিদর্শনটির নির্মাণকাজ ১৯৫৮ সালে সমাপ্ত হয়।
বের্নড লেনো

বের্নড লেনো (জার্মান: Bernd Leno, জার্মান উচ্চারণ: [bɛɐ̯nt ləno:]; জন্ম: ৪ মার্চ ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং জার্মানি জাতীয় দলের হয়ে গোলরক্ষক হিসেবে খেলেন। ১৯৯৮–৯৯ মৌসুমে, মাত্র ছয় বছর বয়সে, জার্মান ফুটবল ক্লাব জার্মানিয়া বিটিগহাইমের যুব পর্যায়ের হয়ে খেলার মাধ্যমে লেনো ফুটবল জগতে প্রবেশ করেছেন এবং পরবর্তীকালে ভিএফবি স্টুটগার্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯–১০ মৌসুমে, জার্মান ক্লাব ভিএফবি স্টুটগার্ট ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিএফবি স্টুটগার্ট ২-এর হয়ে তিন মৌসুমে ৫৭ ম্যাচে অংশগ্রহণ করার পর ২০১১–১২ মৌসুমে তিনি প্রায় ৭.৫ মিলিয়ন ইউরোর বিনিময়ে বায়ার লেভারকুজেনে যোগদান করেছেন। ২০১৮–১৯ মৌসুমে, তিনি প্রায় ২৫ মিলিয়ন ইউরোর বিনিময়ে বায়ার লেভারকুজেন হতে ইংরেজ ক্লাব আর্সেনালে যোগদান করেছেন। ২০০৮ সালে, লেনো জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত জার্মানির বয়সভিত্তিক দলের হয়ে খেলার পর, তিনি ২০১৬ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। তিনি জার্মানির হয়ে এপর্যন্ত ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন। এছাড়াও তিনি ২০১৭ ফিফা কনফেডারেশন্স কাপে অংশগ্রহণ করেছেন, যেখানে তিনি ইওয়াখিম ল্যোভের অধীনে ফিফা কনফেডারেশন্স কাপের শিরোপা জয়লাভ করেছেন। দলগতভাবে, লেনো এপর্যন্ত ৩টি শিরোপা জয়লাভ করেছেন, যার মধ্যে ১টি আর্সেনালের হয়ে এবং ২টি জার্মানির হয়ে জয়লাভ করেছেন। বের্নড লেনো ১৯৯২ সালের ৪ঠা মার্চ তারিখে জার্মানির বিটিগহাইম-বিসিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন। লেনোর বাবা জার্মান-রুশ বংশোভূত। লেনো জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি ২৮ ম্যাচে অংশগ্রহণ করে ১টি শিরোপা জয়লাভ করেছেন। ২০১৫ সালের অক্টোবর মাসে, উয়েফা ইউরো ২০১৬-এর বাছাইপর্বে আয়ারল্যান্ড এবং জর্জিয়ার বিরুদ্ধে ম্যাচের জন্য লেনো সর্বপ্রথম জার্মানি জাতীয় দলে ডাক পান। ২০১৭ সালে, ফিফা কনফেডারেশন্স কাপে খেলার জন্য তিনি জাতীয় দলে ডাক পান। ৪ সেপ্টেম্বর ২০২১ পর্যন্ত হালনাগাদকৃত। "FIFA Confederations Cup Russia 2017: List of players: Germany" (পিডিএফ)। FIFA। ২ জুলাই ২০১৭। পৃষ্ঠা 4। ২৪ জুলাই ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২১ জুলাই ২০১৭।  "Bernd Leno: Overview"। Premier League। সংগ্রহের তারিখ ১৭ আগস্ট ২০১৯।  "Geheimnisse des Bayer-Torwarts: „Lehmann gab mir Tipps fürs Leben!""। bild.de (জার্মান ভাষায়)। ১ সেপ্টেম্বর ২০১১। সংগ্রহের তারিখ ৪ সেপ্টেম্বর ২০২১।  "Joachim Low adds Bernd Leno to squad for Euro 2016 double-header"। football.co.uk। ৫ অক্টোবর ২০১৫। সংগ্রহের তারিখ ১১ অক্টোবর ২০১৫।  উইকিমিডিয়া কমন্সে বের্নড লেনো সংক্রান্ত মিডিয়া রয়েছে। বের্নড লেনো – ফিফা প্রতিযোগিতার রেকর্ড (ইংরেজি) বের্নড লেনো – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে বের্নড লেনো (ইংরেজি) সকারবেসে বের্নড লেনো (ইংরেজি) বিডিফুটবলে বের্নড লেনো (ইংরেজি) ট্রান্সফারমার্কেটে বের্নড লেনো (ইংরেজি) ওয়ার্ল্ডফুটবল.নেটে বের্নড লেনো (ইংরেজি) ইএসপিএন এফসিতে বের্নড লেনো (ইংরেজি) ন্যাশনাল-ফুটবল-টিমস.কমে বের্নড লেনো (ইংরেজি)
কেভিন ট্র্যাপ

কেভিন ট্র্যাপ (জন্ম: ৮ জুলাই ১৯৯০) হলে জার্মানির একজন পেশাদার ফুটবলার, যিনি লিগ ১-এর ক্লাব প্যারিস সেন্ট জার্মেই এবং জার্মানি জাতীয় দলে একজন গোলরক্ষক হিসেবে খেলেন। ট্র্যাপ ১. এফসি কাইসারস্লাউটের্নের হয়ে তার পেশাদার ক্যারিয়ার শুরু করেন, যেখানে তিনি বুন্দেসলিগার দুই মৌসুম অতিবাহিত করেছেন। ২০১২ সালে, তিনি মাত্র ১.৫ মিলিয়ন ইউরোর বিনিময়ে বুদেসলিগার অন্য এক ক্লাব এইন্টাখট ফ্রাঙ্কফুর্টে যোগদান করেন, যেখানে তিনি ৩ মৌসুম নিয়মিতভাবে খেলেন। তিনি উক্ত ক্লাবের হয়ে উয়েফা ইউরোপা লীগে খেলেছেন। অতঃপর ২০১৫ সালে, তিনি ১০ মিলিয়ন ইউরোর বিনিময়ে লীগ ১-এর ক্লাব প্যারিস সেন্ট জার্মেইয়ে যোগদান করেন, যেখানে তিনি বেশ কয়েকটি ঘরোয়া ট্রফি জয়লাভ করেছেন। ট্র্যাপ জার্মানির যুব পর্যায়ে প্রায় ২৬-এর অধিক ম্যাচ খেলেছেন, যার মধ্যে ১১টি খেলেছেন জার্মানি অনূর্ধ্ব-২১ দলের হয়ে। ২০১৭ সালে জুন মাসে, তিনি আন্তর্জাতিক পর্যায়ে জার্মানির হয়ে অভিষেক করেন। তিনি ২০১৭ ফিফা কনফেডারেশন্স কাপ জয়ী জার্মান দলের একজন সদস্য ছিলেন। ট্র্যাপ জার্মানির বেশ কয়েকটি যুব পর্যায়ের দলের সদস্য ছিলেন, যার মধ্যে রয়েছে: জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবন জার্মানি অনূর্ধ্ব-২১। তিনি সর্বপ্রথম ২০১৫ সালের ১৩ই জুন তারিখে, জিব্রাল্টারের বিরুদ্ধে ২০১৬ উয়েফা ইউরোর বাছাইপর্বের এক ম্যাচের জন্য জাতীয় দলে ডাক পান। ২০১৭ সালের ৬ই জুন তারিখে, ট্র্যাপ ডেনমার্কের বিরুদ্ধে অভিষেক করেন, উক্ত ম্যাচটি ১–১ গোলে ড্র হয়েছিল। উক্ত ম্যাচে তিনি পূর্ণ ৯০ মিনিট খেলার সুযোগ পেয়েছিলেন। পরের মাসে, তিনি ২০১৭ ফিফা কনফেডারেশন্স কাপের জন্য দলে অন্তর্ভুক্ত হন। তার দল উক্ত প্রতিযোগিতাটি জয়লাভ করতে সক্ষম হলেও, তিনি একটি ম্যাচ খেলারও সুযোগ পাননি। প্যারিস সেন্ট জার্মেই লীগ ১: ২০১৫–১৬, ২০১৭–১৮ কুপ দে ফ্রান্স: ২০১৬–১৭ কুপ দে লা লীগ: ২০১৬–১৭, ২০১৭–১৮ ট্রফি দি চ্যাম্পিয়ন্স: ২০১৫, ২০১৬, ২০১৭ জার্মানি ফিফা কনফেডারেশন্স কাপ: ২০১৭ উয়েফা চ্যাম্পিয়ন্স লীগ গ্রুপ পর্বের সেরা দল: ২০১৫ "FIFA Confederations Cup Russia 2017: List of players: Germany" (পিডিএফ)। FIFA। ২ জুলাই ২০১৭। পৃষ্ঠা 4। ২৪ জুলাই ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২১ জুলাই ২০১৭।  "Das Team" (জার্মান ভাষায়)। DFB। ২১ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৬ মে ২০১৫।  "Kimmich equaliser in Germany-Denmark draw"। ESPN FC। ৬ জুন ২০১৭। সংগ্রহের তারিখ ১০ জুন ২০১৭।  "Kevin TRAPP"। FIFA। ৫ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৭।  "PSG clinch Ligue 1 title by thrashing Monaco"। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৮।  "Champions League team of the group stage"। UEFA। ১৫ ডিসেম্বর ২০১৫। সংগ্রহের তারিখ ১০ জুন ২০১৭।  উইকিমিডিয়া কমন্সে কেভিন ট্র্যাপ সংক্রান্ত মিডিয়া রয়েছে। সকারওয়েতে কেভিন ট্র্যাপ (ইংরেজি) ফুসবালডাটেন.ডিইতে Kevin Trapp (জার্মান)